Document ID: 32000R1311

Κανονισμός (ΕΚ) αριθ. 1311/2000 της Επιτροπής
της 21ης Ιουνίου 2000
σχετικά με την τροποποίηση του κανονισμού (ΕΟΚ) αριθ. 3567/92 περί λεπτομερών κανόνων εφαρμογής των ατομικών ορίων των εθνικών αποθεμάτων και της μεταβίβασης δικαιωμάτων που προβλέπονται στα άρθρα 5α έως 5γ του κανονισμού (ΕΟΚ) αριθ. 3013/89 του Συμβουλίου για την κοινή οργάνωση αγοράς στον τομέα του προβείου και αιγείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2467/98 του Συμβουλίου, της 3ης Νοεμβρίου 1998, για την κοινή οργάνωση αγοράς στον τομέα του προβείου και αιγείου κρέατος(1), και ιδίως το άρθρο 6 παράγραφος 4 στοιχείο β),
Εκτιμώντας τα ακόλουθα:
(1) Ο κανονισμός (ΕΟΚ) αριθ. 3567/92 της Επιτροπής, της 10ης Δεκεμβρίου 1992, περί λεπτομερών κανόνων εφαρμογής των ατομικών ορίων, των εθνικών αποθεμάτων και της μεταβίβασης δικαιωμάτων που προβλέπονται στα άρθρα 5α έως 5γ του κανονισμού (ΕΟΚ) αριθ. 3013/89 του Συμβουλίου για την κοινή οργάνωση αγοράς στον τομέα του προβείου και του αιγείου κρέατος(2), όπως τροποποιήθηκε τελευταία από τον κανονισμό (ΕΚ) αριθ. 1235/98(3), προβλέπει ορισμένους κανόνες σχετικά με τη μεταβίβαση και την προσωρινή εκχώρηση δικαιωμάτων πριμοδότησης.
(2) Για να απλοποιηθεί το διοικητικό έργο, τα κράτη μέλη πρέπει να μπορούν να καθορίσουν έναν ελάχιστο αριθμό δικαιωμάτων τα οποία μπορούν να μεταβιβαστούν ή να εκχωρηθούν. Ο κανονισμός (ΕΟΚ) αριθ. 3567/92 πρέπει, συνεπώς, να τροποποιηθεί αναλόγως.
(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αιγοπροβάτων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 7 η παράγραφος 1 του κανονισμού (ΕΟΚ) αριθ. 3567/92 αντικαθίσταται από το ακόλουθο κείμενο:
"1. Τα κράτη μέλη μπορούν να καθορίσουν, με βάση τις διαρθρώσεις παραγωγής τους, έναν ελάχιστο αριθμό δικαιωμάτων πριμοδότησης τα οποία μπορούν να αποτελέσουν αντικείμενο μερικής μεταβίβασης χωρίς μεταβίβαση της εκμετάλλευσης. Ο εν λόγω ελάχιστος αριθμός δεν πρέπει να υπερβαίνει δέκα δικαιώματα πριμοδότησης."
Άρθρο 2
Ο παρών κανονισμός θα αρχίσει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Ιουνίου 2000.

Labels: 17
5
6